Referat af ordinær generalforsamling i Emdrup Grundejerforening torsdag d. 20. marts 2012 i Håndværkerforeningens festlokale.

Dagsorden:

Formanden, Lennart Frandsen, bød velkommen og takkede for fint fremmøde.

Han fortalte kort om aftenens forløb med servering. Og foreslog Torben Hammer som dirigent.

Dette blev vedtaget.

Torben Hammer takkede for valget og konstaterede af indkaldelsen til generalforsamlingen var udsendt med lovligt varsel.

Ad. 1. Formandens beretning:

INTERNE FORENINGSMÆSSIGE FORHOLD.

1. Foreningen har i øjeblikket ca. 750 medlemmer – og muligvis snart 100 mere
2. Der har i det forløbne år været 8 bestyrelsesmøder. Det har været konstuktive møder og bestyrelsen arbejder fint sammen. Dagsorden kan ses på hjemmesiden.
3. Lennart Frandsen takkede bestyrelsen for årets arbejde.
4. Foreningen har besluttet, at Imbrisfonden formelt nedlægges. Dette er muligt, fordi det har været behandlet på 2 på hinanden følgende generalforsamlinger. Arbejdet med Imbrisuddeling fortsætter, men nedlæggelsen af fonden sker af regnskabstekniske årsager.

ÅRETS SAGER

1. Den nye hjemmeside går i luften i uge 9, og arbejdet med den går fint.

Formanden takkede Torben Hammer, der i flere år har været webmaster på den gamle hjemmeside. Vores nye webmaster hedder Marie Ahlberg, og sammen med især Knud Kjærsgaard Christensen og Jens Steenstrup (og for resten også andre i bestyrelsen) har hun gjort et stort arbejde for at få den nye hjemmeside gjort rigtig flot.

Sigtet med den nye hjemmeside er også ”at puste liv i den gamle forening og bringe den ind i det 21. århundrede”.

På hjemmesiden kan man abonnere på nyheder.

Kommunikere medlemmerne imellem, debatforum.

Kommunikation med bestyrelsen ( bl.a. indkaldelse til fællesmøde).

Links til en lang række offentlige myndigheder.

Oplysninger om foreningen.

Oplysninger om vejlaug.

Formanden udtrykte ønske om at medlemmerne vil tage godt mod den nye hjemmeside og

bruge den

1. EMDRUPVEJ/fREDERIKSBORGVEJ

Emdrup Grundejerforening og Bispebjerg Lokaludvalg, har sammen med Peter Holst som var arkitekt på projektet, i 2009 fået udarbejdet en plan for regulering af trafikken på Emdrupvej og Frederiksborgvej. Planen blev optaget i Bydelsplanen for Bispebjerg 2010, men var umiddelbart for kostbar at etablere. Men, helt forgæves har det ikke været. Planen har været medvirkende til, at der nu er afsat midler til en ny belægning med midterrabat, heller og overgange på hele Emdrupvej, fra Frederiksborgvej til Lyngbyvej. Løsningen blev fremlagt ved borgermøde i januar 2012 – og naturligvis på hjemmesiden.

1. VEJKOORDINERINGSMØDE blev afholdt maj 2011 og der er nyt koordineringsmøde 24. april 2012. Invitationen findes på hjemmesiden.
2. DANSEKAPELLET blev åbnet 14. marts 2012

Fantastisk flot åbning. Kulturministeren og kulturborgmesteren deltog, og holdt flotte taler om stedet. Der blev også vist flot danseopvisning.

Emdrup Grundejerforening håber at kunne være vært ved et arrangement i Dansehuset i løbet af året. Se hjemmesiden. Og vi håber også, at der kan afholdes møder i foreningens regi på stedet.

1. BLADE

2 blade om året. Stor tak til Alex Heick og Jens Steenstrup, som står for at sætte bladet sammen.

1. OPKRÆVNING AF KONTINGENT

Opkrævningen er jo nu lagt over til PBS, og det går over al forventning.

1. BØGER OG KORT

Der er et mindre restlager af Emdrupbogen, som nu bl.a. kan bruges som gaver, f.eks til nytilflyttere, potentielle medlemmer af foreningen.

Bogen kan også købes hos bestyrelsesmedlemmerne, - for 100 kr.

1. IMBRIS

Den særlige fond nedlægges nu, jf. også generalforsamlingen 2011

Men Imbris fortsætter som sædvanligt med uddeling af anerkendelse til medlemmer, der gør noget særligt for at ”forskønne” huse/udbygninger, til gavn for området.

1. Der har ikke været naboklager i årets løb
2. Vand i området

* Der arbejdes med disse projekter i Bispebjerg Lokaludvalg.

1. Lokaludvalget

Bydelsavisen burde nu komme til alle i foreningens område.

Der er stor mødeaktivitet i udvalget. 3-4 møder om måneden.

Temaer bl.a. Bydelsplan, Lersøparken, skybrudsindsats, Bispebjerg som gennemfartsbydel og Utterslev Mose.

Stor ros til Alex Heick, der er formand for Lokaludvalget, og som yder en kæmpe indsats.

Man kan læse om aktiviteterne på Lokaludvalgets hjemmeside , i Bydelsavisen og på Emdrup Grundejerforenings hjemmeside.

1. Betalingsring

Lokaludvalget har afholdt møde om emnet. Det var ikke særligt velbesøgt, og er jo heller ikke aktuelt længere. I hvert fald ikke i den form, det var forelagt.

1. Træplantning

Københavns Kommune planter over de næste år, 100.000 træer i kommunen.

Bestyrelsen har fremsat ønske om at der også plantes I vores bydel, bl.a. ved Emdrupvej og Grønnemose Alle (som har høj prioritet), - en del træer er allerede plantet andre steder i området

ÅRET DER KOMMER

1. Vi ønsker at få hjemmesiden til at fungere. Aktivt og spændende. ALLE medlemmer må gerne deltage. Husk, at alle kan deltage på debatforum.
2. Emdrupvejsprojektet, med stor opmærksomhed på udkørsler m.v.
3. Dansekapellet.
4. Lokaludvalgsarbejde.
5. Klimatilpasning.
6. Broarbejder, Emdrupvej ved Emdrup Station.
7. Bispebjerg Hospital – en del af den nye bydelsplan.
8. Den ny privatvejslov – (om gennemkørsel på de private fællesveje.
9. Vejbelysning, - hvor kommuner kan vælge at lade borgere betale for belysningen, men ikke skal gøre det.

Efter aflæggelse af beretningen kunne der stilles spørgsmål fra forsamlingen.

Der var spørgsmål vedrørende nedlæggelse /ændring af busruter i området (se punkt 10, indkomne forslag)

Ad. Plantning af træer – Bestyrelsen ved ikke, hvilke træsorter, der plantes

Vejbelysning: Center for Veje vil ikke svare på spørgsmål , men Lennart Frandsen redegjorde for baggrunden for , at nogle kommuner muligvis ønsker at lægge udgiften for vejbelysning over på private grundejere. Lennart Frandsen mener dog ikke, at vi skal være bekymrede for, at Københavns Kommune skulle ønske at gøre noget foreløbig.

Det blev foreslået, at Københavns Kommune kiggede på renoveringen af broen ved Emdrupvej Station samtidig med, at Emdrupvej bliver renoveret.

Der var ingen indsigelser til beretningen, og den blev taget til efterretning.

Ad. 3 AFLÆGGELSE AF REGNSKAB

Kassereren fremlagde regnskab for 2011. Regnskabet blev godkendt.

Ad. 4 FASTLÆGGELSE AF KONTINGENT.

Forslaget om uændret kontingent på 65,- kr for medlemmer og 60,- for kollektive medlemmer blev vedtaget.

Ad. 5 VALG AF KASSERER

Knud Kjærgaard Christensen blev genvalgt som kasserer

Ad. 6 VALG AF TO BESTYRELSESMEDLEMMER

Niels-Erik Hansen og Jens Steenstrup blev genvalgt

Ad. 7 VALG AF TO SUPPLEANTER

Hanne Nording og Mogens Frederiksen blev genvalgt

AD. 8 VALG AF REVISOR

Niels Jørner blev genvalgt

AD. 9

VALG AF REVISORSUPPLEANT

Vagn Aagaard Knudsen blev genvalgt

AD. 10 INDKOMNE FORSLAG

Nedlæggelse af buslinjer 42 og 43. Nedlæggelsen er besluttet af Københanvs Kommune og skyldes angiveligt vigende passagertal. Det er skidt for trafikken i området. Bestyrelsen holder kontakt til Københavns Kommune, (også Bispebjerg Lokaludvalg), men der er ikke store forhåbninger om at beslutningen kan ændres.

En bekymring: Der er bekymring vedrørende en fest, der skal afholdes i KFUM. Bekymringen forståelig, men det er lovligt at afholde en fest, men sådanne ting bør drøftes i vejlaugene.

Et medlem har spurgt, om det evt. er muligt at ændre postnummeret 2400 i EMGF.s. område. Det er tidligere forsøgt, uden held. En ejendomsmægler mente, at en ændring af postnummer vil give huspriserne i området et ”lift”. Det er der dog medlemmer, der ikke ønsker. Kun hvis der er massive ønsker om ændring af postnummeret, vil bestyrelsen være behjælpelig. To medlemmer af foreningen aftalte at arbejde videre med spørgsmålet.

Ad. 11 EVT

Der er set rotter ved Renden – men mest på gentoftesiden

Formanden takkede dirigenten, og mødet fortsatte med servering og foredrag om klimaændringer.

I øvrigt kan en stor del af generalforsamlingen læses på Emdrup Grundejerforenings hjemmeside, og også ses på Bispebjerg LokalTV, hvor det meste af formandens beretning er optaget.